**BASES DA CONVOCATORIA “CAMPAMENTO DE CONCILIACIÓN – SEMANA SANTA 2020”**

**1.- CONTIDO**

O Concello de Salvaterra de Miño organiza o “Campamento de Conciliación - Semana Santa 2020” coa finalidade de proporcionar actividades de carácter educativo e lúdico e facilitar á conciliación da vida laboral, familiar e persoal.

**2.- NÚMERO DE PRAZAS:**

O número de prazas coas que conta o “Campamento de Conciliación - Semana Santa 2020” é de 45. Das cales 1 será reservada para axudas de emerxencia social, e 2 para nenos con necesidades especiais (que cumpran o punto 3.2 destas bases), por estrito orde de entrada.

**3.- PERSOAS DESTINATARIAS**

3.1-Poderán solicitar a súa participación no “Campamento de Conciliación - Semana Santa 2020”os nenos e nenas nados entre os anos 2008 e 2016.

3.2- As persoas que teñan unha discapacidade igual ou superior ao 33% poderán participar nesta convocatoria sempre que teñan capacidade de integración nun grupo e que as súas necesidades especiais lles permitan participar e beneficiarse das actividades que se van desenvolver, o que deberá ser acreditado mediante informe médico, educativo ou social.)

**4.- LUGAR DE CELEBRACIÓN**

O campamento desenvolverase na Casa de Cultura de Salvaterra de Miño

**5.- DATAS E HORARIOS**

O campamento de nadal desenvolverase os días 6, 7, 8, e 13 de abril en horario de 9:00 horas ás 14:00 horas. Coa posibilidade de 25 prazas para aula matinal de 7.30 a 9.00h

**6.- INSCRIPCIÓNS**

**O prazo** para presentar as solicitudes **comezará o día 16 de marzo e rematará o día 20 de marzo, se non se esgotan prazas antes.**

**As solicitudes formalizaranse a través de sede electrónica ou por rexistro de entrada no Concello.**

**7.- PREZO**

Os prezos públicos para o “Campamento de Conciliación - Semana Santa 2020” foron aprobados na xunta de goberno do Concello de Salvaterra previo ditame da Comisión Especial de Contas, de conformidade co establecido na Ordenanza Xeral de prezos públicos, e publicados no Boletín Oficial da provincia de Pontevedra nº 80 do día 26.04.2017

|  |  |
| --- | --- |
| Tarifa xeral | |
| “Campamento de Conciliación - Semana Santa 2020” | 10,00 euros |
| Aula matinal | 6 euros |

**TARIFA BONIFICADA**

* Bonificación: As familias numerosas terán dereito a unha bonificación do 25%. (non acumulables con outras bonificacións)
* Bonificación: Coa incrición de dous fillos, o segundo terá dereito a unha bonificación do 10%.
* Exención: Gozarán da exención deste prezo público os menores que no seu caso sexan derivados polo Departamento de Servicios Sociais deste Concello.

**8.- SELECCIÓN DE PARTICIPANTES**

Unha vez rematado o prazo de presentación de inscricións, adxudicaranse as prazas orde de inscrición

**9.- DOCUMENTACIÓN NECESARIA PARA FORMALIZAR A INSCRICIÓN**

Solicitude de inscrición

Fotocopia de tarxeta familia numerosa

**Para as familias monoparentais:**

* Documento oficial acreditativo da súa situación: sentencia xudicial de separación/ divorcio ou xustificación de interposición da demanda de separación/ divorcio

**No caso de persoas con discapacidade**

* Certificado acreditativo do grao de discapacidade e copia do ditame técnico facultativo, emitido polo equipo de valoración e orientación correspondente

**Outra documentación**

* Documentación relevante sobre datos médicos (enfermidades, alerxias, medicación) ou situacións familiares que sexa preciso coñecer para o bo desenvolvemento da actividade

**10.- PROCESO DE SELECCIÓN**

O proceso de selección será o seguinte:

* Publicación dunha listaxe provisional de admitidos/as por orde de inscrición na páxina Web do Concello.
* Prazo para enmendar erros ata o 25 de marzo
* Publicación da listaxe definitiva de admitidos/as e da listaxe de agarda cos/as solicitantes excluídos que seguirá a orde que resulte da entrada por rexistro: o 26 de marzo, e na páxina Web do Concello.

En función das baixas que se produzan na actividade os nenos/as accederán ao campamento seguindo a orden na que figure na lista o que será debidamente notificado por teléfono e/ou correo electrónico.

* Confirmación da praza co pago da matrícula no número de conta que se facilitará: do día 26 de marzo ao día 30 de marzo de deberase ademais remitir o xustificante de pago do importe da actividade. No caso de non abonarse o importe no prazo sinalado entenderase como unha renuncia e a lista correrá segundo a orde que resulte da entrada por rexistro.

**12.- RENUNCIA DE PRAZA**

As persoas solicitantes que, tras obter praza desexen renunciar a ela antes de ter realizado o ingreso da cota da matrícula, deberán comunicalo antes do día 30 de marzo de 2020.

En caso de faltar máis de tres veces ao campamento sen causa xustificada, o neno quedará fóra do campamento, pasando a obter praza ao neno que corresponda da lista de espera.

**13.- DEVOLUCIÓN DO IMPORTE**

Unha vez realizada a inscrición e o correspondente abono para participar na actividade, se o neno/a non acude, só se procederá a devolución do importe ingresado, si se xustifica con anterioridade ao inicio do campamento e por causa debidamente xustificada, en ambos casos previa presentación de solicitude. En caso contrario non se procederá a devolución do importe.

En caso de faltar máis de tres veces ao campamento sen causa xustificada, o neno quedará fóra do campamento, e non se lle devolverá o importe do campamento.

**14.- PUBLICIDADE DA ACTIVIDADE**

As bases para o campamento da presente convocatoria se atopan na páxina Web do Concello.